techiaith/cofnodycynulliad_en-cy huggingface dataset:
English: Thank you, First Minister. I warmly welcome that news. I met with the economy Secretary last week to urge the Government to engage with the plant, so I'm delighted that that has now happened. When I met with the UK managing director of Schaeffler, they made it clear that their decision to begin the process of closure had nothing to do with the workforce, which, they stressed, had been excellent. But, it's essential that they now properly engage with the consultation process. Would the Welsh Government make clear to them that if they decide they no longer want to continue the plant, we will not put up with them cutting and running? This town has provided nearly 50 years of building the profits of this business, and they owe an obligation to us to work with us constructively to see if we can keep manufacturing in that plant.
Welsh: Diolch, Prif Weinidog. Rwy'n croesawu'r newyddion hynny'n frwd. Cefais gyfarfod gydag Ysgrifennydd yr economi yr wythnos diwethaf i annog y Llywodraeth i ymgysylltu â'r gwaith, felly rwyf i wrth fy modd bod hynny wedi digwydd nawr. Pan gefais gyfarfod â rheolwr gyfarwyddwr Schaeffler yn y DU, fe'i gwnaed yn eglur ganddynt nad oedd gan eu penderfyniad i gychwyn y broses o gau ddim i'w wneud â'r gweithlu, a oedd, pwysleisiwyd ganddynt, wedi bod yn ardderchog. Ond, mae'n hanfodol eu bod nhw'n ymgysylltu'n briodol â'r broses ymgynghori nawr. A wnaiff Llywodraeth Cymru ei gwneud hi'n eglur iddyn nhw os byddant yn penderfynu nad ydyn nhw eisiau parhau'r gwaith mwyach, na fyddwn yn derbyn penderfyniad ganddyn nhw i ddiflannu heb ddangos cyfrifoldeb? Mae'r dref hon wedi darparu bron i 50 mlynedd o gynyddu elw'r busnes hwn, ac mae rhwymedigaeth yn ddyledus ganddyn nhw i ni i weithio gyda ni yn adeiladol i weld a allwn ni gadw gweithgynhyrchu yn y gwaith hwnnw.
English: Yes, the conversation so far has been positive. I would expect that to continue in the future - there's no reason for them to change their minds. They've been working with us, as a Government, and the emphasis will be very strongly on finding a new use for the site, providing employment for all those who've worked there and others in future, and, of course, to provide support for those workers who will now, possibly, be looking elsewhere. But, as we have always done when situations like this have arisen, we will be there to support the workers involved.
Welsh: Ie, mae'r sgwrs wedi bod yn gadarnhaol hyd yn hyn. Byddwn yn disgwyl i hynny barhau yn y dyfodol - nid oes unrhyw reswm iddyn nhw newid eu meddyliau. Maen nhw wedi bod yn gweithio gyda ni, fel Llywodraeth, a bydd y pwyslais yn gryf iawn ar ddod o hyd i ddefnydd newydd i'r safle, gan ddarparu cyflogaeth i bawb sydd wedi gweithio yno ac eraill yn y dyfodol, ac, wrth gwrs, i ddarparu cymorth i'r gweithwyr hynny a fydd nawr, o bosibl, yn edrych mewn mannau eraill. Ond, fel yr ydym ni wedi ei wneud erioed pan fo sefyllfaoedd fel hyn wedi codi, byddwn yno i gefnogi'r gweithwyr dan sylw.
English: Can I associate myself with what Lee Waters has said about the commitment that the workforce has shown over a period of very many years to that company, and how much they've contributed to their success? I hope that the discussions that you're having will have a positive outcome, but I have to say there's a faint sense here of shutting the stable door after the horse has already gone, and it may be that it's too late to change Schaeffler's mind - I hope that I'll be proved wrong in that, and I'm pleased to see the efforts that are going in. But, in terms of other manufacturing businesses that may feel that their future is greatly jeopardised by the possibility of Brexit, what more can your Government do to engage with them proactively before they reach the point that Schaeffler has done and they've actually made the decision to leave? As has already been put to you again this afternoon, the most effective way, of course, to deal with these situations would be a people's vote and a decision for us to remain. But, in the meantime, and in the absence of that, what more can you do to engage proactively with particularly international companies in the hope that we can prevent them from getting to the position that Schaeffler has got to?
Welsh: A gaf i gysylltu fy hun a'r hyn y mae Lee Waters wedi ei ddweud am yr ymrwymiad y mae'r gweithlu wedi ei ddangos dros gyfnod o flynyddoedd lawer iawn i'r cwmni hwnnw, a faint maen nhw wedi ei gyfrannu at ei lwyddiant? Gobeithiaf y bydd y trafodaethau yr ydych chi'n eu cael yn arwain at ganlyniad cadarnhaol, ond mae'n rhaid i mi ddweud bod rhyw synnwyr braidd yma o godi pais ar ôl piso, ac efallai'n wir ei bod yn rhy hwyr i newid meddwl Schaeffler - rwy'n gobeithio y byddaf yn cael fy mhrofi'n anghywir yn hynny o beth, ac rwy'n falch o weld yr ymdrechion sy'n cael eu gwneud. Ond, o ran busnesau gweithgynhyrchu eraill sydd efallai'n teimlo bod eu dyfodol yn cael ei beryglu'n fawr gan y posibilrwydd o Brexit, beth arall all eich Llywodraeth ei wneud i ymgysylltu â nhw'n rhagweithiol cyn iddyn nhw gyrraedd y pwynt y mae Schaeffler wedi ei gyrraedd a'u bod mewn gwirionedd wedi gwneud y penderfyniad i adael? Fel yr awgrymwyd i chi eisoes y prynhawn yma, y ffordd fwyaf effeithiol, wrth gwrs, o ymdrin â'r sefyllfaoedd hyn fyddai pleidlais y bobl a phenderfyniad i ni aros. Ond, yn y cyfamser, ac yn absenoldeb hynny, beth arall allwch chi ei wneud i ymgysylltu'n rhagweithiol â chwmnïau rhyngwladol yn arbennig yn y gobaith y gallwn ni eu hatal rhag cyrraedd y sefyllfa y mae Schaeffler wedi ei chyrraedd?
English: There are occasions when we get notice of potential closures and we're able to help those companies, and have done in the past - Tata being, I suppose, the most obvious example. But, there are occasions when we get no notice, and this was one such occasion. If we'd known that there were issues there, we could have obviously looked to help the company, but they'd already taken the decision. As far as the way we operate goes and what we can do in the future, we have the EU transition fund, of course, of £50 million, which is there to help businesses to transition, helping them with training so that they are competitive when Britain leaves the EU. Of course, we continue to work on other ways, working with the business community, in which we can help them to overcome the incredible uncertainty that they're facing at the moment.
Welsh: Ceir adegau pan fyddwn ni'n cael rhybudd o achosion posibl o gau ac rydym ni'n gallu helpu'r cwmnïau hynny, ac rydym wedi gwneud hynny yn y gorffennol - Tata, mae'n debyg, yw'r enghraifft fwyaf amlwg. Ond, ceir adegau pan na fyddwn ni'n cael unrhyw rybudd, ac roedd hon yn un adeg o'r fath. Pe byddem ni wedi gwybod bod problemau yno, mae'n amlwg y gallem ni fod wedi ceisio helpu'r cwmni, ond roedden nhw wedi gwneud y penderfyniad eisoes. O ran y ffordd yr ydym ni'n gweithredu a'r hyn y gallwn ni ei wneud yn y dyfodol, mae gennym ni gronfa bontio'r UE, wrth gwrs, o £50 miliwn, sydd yno i helpu busnesau i bontio, i'w helpu gyda hyfforddiant fel eu bod yn gystadleuol pan fydd Prydain yn gadael yr UE. Wrth gwrs, rydym ni'n parhau i weithio ar ffyrdd eraill, gan weithio gyda'r gymuned fusnes, fel y gallwn eu helpu nhw i oresgyn yr ansicrwydd anhygoel y maen nhw'n ei wynebu ar hyn o bryd.
English: Since 2011, the Welsh Government has supported over 16,200 jobs in manufacturing. Through the economic action plan, we will support futureproofing business investment to help companies sustain, compete and grow.
Welsh: Ers 2011, mae Llywodraeth Cymru wedi cefnogi dros 16,200 o swyddi gweithgynhyrchu. Drwy'r cynllun gweithredu economaidd, byddwn yn cefnogi diogelu buddsoddiad busnes yn y dyfodol er mwyn helpu cwmnïau i gynnal, cystadlu a thyfu.
English: Thank you for that answer, First Minister. Clearly, the advanced materials and manufacturing sector discussed in the economic action plan is one of the areas where we're going in the future - very modern technologies. But, we still have many manufacturing sectors that are still relying on older technologies that need updating - Tata being an example of one of those plants. The Welsh Government committed millions of pounds of investment into the power plant. Can you give us an update as to where that money is? Can you also look at what other actions you might be able to take to help companies like Tata, which want to improve productivity and efficiency, but are having difficulties, perhaps, in sometimes getting that extra support?
Welsh: Diolch am yr ateb yna, Prif Weinidog. Yn amlwg, mae'r sector deunyddiau a gweithgynhyrchu uwch a drafodir yn y cynllun gweithredu economaidd yn un o'r meysydd yr ydym ni'n mynd iddyn nhw yn y dyfodol - technolegau modern iawn. Ond, mae gennym ni lawer o sectorau gweithgynhyrchu sy'n dal i ddibynnu ar dechnolegau hŷn y mae angen eu diweddaru - mae Tata yn enghraifft o un o'r gweithfeydd hynny. Ymrwymodd Llywodraeth Cymru filiynau o bunnoedd o fuddsoddiad yn yr orsaf bŵer. A allwch chi roi diweddariad i ni ynghylch ble mae'r arian hwnnw? A allwch chi hefyd ystyried pa gamau eraill y gallech chi eu cymryd i helpu cwmnïau fel Tata, sydd eisiau gwella cynhyrchiant ac effeithlonrwydd, ond sy'n cael anawsterau, efallai, o ran cael y cymorth ychwanegol hwnnw weithiau?
English: Well, the investment in Tata is going well. Of course, Tata themselves have invested in blast furnace 5. We continue to talk to them about what kind of package would help and what would be lawful, of course, under state-aid rules. In fact, I had a meeting some 10 days ago with a representative of Tata as we look to take things forward. Tata are definitely keen, of course, to stay in Wales, and particularly in Port Talbot and the other plants around Wales, and we will continue to work with Tata, as we always have done, to secure Welsh jobs.
Welsh: Wel, mae'r buddsoddiad yn Tata yn mynd yn dda. Mae Tata eu hunain wedi buddsoddi yn ffwrnais chwyth rhif 5, wrth gwrs. Rydym ni'n parhau i siarad â nhw am y math o becyn a fyddai'n helpu a'r hyn fyddai'n gyfreithlon, wrth gwrs, o dan reolau cymorth gwladwriaethol. A dweud y gwir, cefais gyfarfod tua 10 diwrnod yn ôl gyda chynrychiolydd o Tata wrth i ni geisio bwrw ymlaen â phethau. Mae Tata yn sicr yn awyddus i aros yng Nghymru, wrth gwrs, ac ym Mhort Talbot a'r gweithfeydd eraill ledled Cymru yn arbennig, a byddwn yn parhau i weithio gyda Tata, fel yr ydym ni wedi ei wneud erioed, i ddiogelu swyddi Cymru.
English: In June, the annual Barclays and SPTS Technologies' Voice of Welsh Manufacturing event was held in Newport. One of the topics of discussion was skills shortages and the shift from vocational qualifications to university degrees. First Minister, what is the Welsh Government doing to tackle the misperception that exists regarding the well-paid and rewarding roles that careers in engineering and manufacturing offer in Wales?
Welsh: Ym mis Mehefin, cynhaliwyd digwyddiad Llais Gweithgynhyrchu Cymru blynyddol Barclays ac SPTS Technologies yng Nghasnewydd. Un o'r pynciau trafod oedd prinder sgiliau a'r newid o gymwysterau galwedigaethol i raddau prifysgol. Prif Weinidog, beth mae Llywodraeth Cymru yn ei wneud i fynd i'r afael â'r camargraff sy'n bodoli ynghylch y swyddi â chyflogau da sy'n llawn boddhad y mae gyrfaoedd ym meysydd peirianneg a gweithgynhyrchu yn eu cynnig yng Nghymru?
English: We are seeing the growth of apprenticeship schemes. I think in the 1990s the UK lost interest in apprenticeships, and concentrated overly on academic courses. We now see, of course, not just bigger companies but smaller companies offering apprenticeships. Jobs Growth Wales was an example of that to give people the training they needed to get a job and, of course, we have a commitment to create 100,000 apprenticeships for all ages across Wales. It's through creating those apprenticeships that we create the opportunities for people, and show them that there is a worthwhile alternative to the academic route and, of course, in ensuring that, making sure that people have the skills they need to be employable in the future.
Welsh: Rydym ni'n gweld twf cynlluniau prentisiaeth. Rwy'n credu bod y DU wedi colli diddordeb mewn prentisiaethau yn y 1990au, ac wedi canolbwyntio gormod ar gyrsiau academaidd. Rydym ni'n gweld nawr, wrth gwrs, nid yn unig cwmnïau mwy ond cwmnïau llai yn cynnig prentisiaethau. Roedd Twf Swyddi Cymru yn enghraifft o hynny i roi'r hyfforddiant i bobl yr oeddent ei angen i gael swydd ac, wrth gwrs, mae gennym ni ymrwymiad i greu 100,000 o brentisiaethau i bob oedran ledled Cymru. Trwy greu'r prentisiaethau yr ydym ni'n creu'r cyfleoedd i bobl, ac yn dangos iddyn nhw bod dewis arall gwerth chweil yn hytrach na'r llwybr academaidd ac, wrth gwrs, wrth sicrhau hynny, gwneud yn siŵr bod pobl yn cael y sgiliau sydd eu hangen arnynt i fod yn gyflogadwy yn y dyfodol.
English: First Minister, my region has lost far too many manufacturing jobs in recent decades, and while I welcome your Government's actions in securing new manufacturing investment, such as the Aston Martin deal, this doesn't replace the loss of manufacturing output in South Wales West. First Minister, how will your Government ensure my region benefits from such investment, particularly as the region has excelled in the automotive supply chain in the past?
Welsh: Prif Weinidog, mae fy rhanbarth i wedi colli llawer gormod o swyddi gweithgynhyrchu yn ystod y degawdau diwethaf, ac er fy mod i'n croesawu camau eich Llywodraeth i sicrhau buddsoddiad gweithgynhyrchu newydd, fel cytundeb Aston Martin, nid yw hyn yn disodli'r golled o allbwn gweithgynhyrchu yng Ngorllewin De Cymru. Prif Weinidog, sut gwnaiff eich Llywodraeth sicrhau bod fy rhanbarth i yn elwa ar fuddsoddiad o'r fath, yn enwedig gan fod y rhanbarth wedi rhagori yn y gadwyn gyflenwi fodurol yn y gorffennol?
English: Tata is one example, of course, and Ford is another one. We've work very, very closely with the companies through some very difficult times, at times, to make sure that Ford with its 1,700 jobs in Bridgend is still there and looking to the future. What we have done, I believe, is replace many jobs that were low paid, low skilled, with jobs that are higher paid and higher skilled. That's where we need to be. Competing with those who have low labour costs is not Wales's future. It was tried in the 1980s and 1990s, and unless you are willing to pursue lower and lower wages, then that is not something that is an option to you. That has meant an emphasis on skills. It's meant an emphasis on attracting high-quality investment and high-quality jobs, and that will continue to be the aim of the Government.
Welsh: Mae Tata yn un enghraifft, wrth gwrs, ac mae Ford yn un arall. Rydym ni wedi gweithio'n agos dros ben gyda'r cwmnïau trwy gyfnod anodd iawn, ar adegau, i wneud yn siŵr bod Ford â'i 1,700 o swyddi ym Mhen-y-bont ar Ogwr yn dal yno ac yn edrych i'r dyfodol. Yr hyn yr ydym ni wedi ei wneud, rwy'n credu, yw disodli llawer o swyddi â chyflogau isel a sgiliau isel, gyda swyddi sy'n talu mwy ac yn gofyn am fwy o sgiliau. Dyna lle mae angen i ni fod. Nid cystadlu gyda'r rhai sydd â chostau llafur isel yw dyfodol Cymru. Rhoddwyd cynnig ar hynny yn y 1980au a'r 1990au, ac oni bai eich bod chi'n barod i fynd ar drywydd cyflogau fwyfwy isel, yna nid yw hynny'n rhywbeth sy'n ddewis i chi. Mae hynny wedi golygu pwyslais ar sgiliau. Mae wedi golygu pwyslais ar ddenu buddsoddiad o ansawdd uchel a swyddi o ansawdd uchel, a dyna fydd nod y Llywodraeth o hyd.
English: We expect health boards to have suitable resources in place, including staffing, to provide services to meet the needs of their local population.
Welsh: Rydym ni'n disgwyl i fyrddau iechyd fod ag adnoddau addas ar waith, gan gynnwys staffio, i ddarparu gwasanaethau i ddiwallu anghenion eu poblogaeth leol.
English: On a number of occasions over the years of devolution, Welsh Government has produced pots of money to reduce waiting times if they've become excessive. In 2017-18, the median waiting time for knee surgery in Betsi Cadwaladr University Local Health Board was 339 days, up 95 days on the previous year. Over 61 per cent of those currently waiting for trauma and orthopaedic operations are waiting over a year. How do you respond to my constituent, let's say Mr LB, who's been on a waiting list since 8 December 2016 for bilateral total knee replacements? The health board wrote to me this month, saying, 'We estimate we won't be able to offer him a date for surgery now until May 2019' - over 500 days. Mr LB says he has nothing but the greatest support from his GP and his consultant, but he's a virtual cripple at 63, in constant, excruciating pain.
Welsh: Ar sawl achlysur yn ystod blynyddoedd datganoli, mae Llywodraeth Cymru wedi cynhyrchu potiau o arian i leihau amseroedd aros os ydynt wedi mynd yn rhy hir. Yn 2017-18, 339 o ddiwrnodau oedd yr amser aros canolrifol am lawdriniaeth pen-glin ym Mwrdd Iechyd Lleol Prifysgol Betsi Cadwaladr, cynnydd o 95 o ddiwrnodau o'r flwyddyn cynt. Mae dros 61 y cant o'r rhai sy'n aros am lawdriniaethau trawma ac orthopedig ar hyn o bryd yn aros am fwy na blwyddyn. Sut ydych chi'n ymateb i'm hetholwr, gadewch i ni ddweud Mr LB, sydd wedi bod ar restr aros ers 8 Rhagfyr 2016 am ben-gliniau newydd llwyr dwyochrog? Ysgrifennodd y bwrdd iechyd ataf y mis hwn, gan ddweud, 'Rydym ni'n amcangyfrif na fyddwn yn gallu cynnig dyddiad ar gyfer llawdriniaeth iddo tan fis Mai 2019 erbyn hyn' - dros 500 o ddiwrnodau. Mae Mr LB yn dweud nad yw'n cael dim ond y gefnogaeth fwyaf gan ei feddyg teulu a'i feddyg ymgynghorol, ond mae mwy neu lai yn gripl yn 63 oed, ac mewn poen echrydus yn gyson.
English: It's very difficult, of course, to pass comment on an individual. I have no doubt that where somebody's waiting for an operation they are in pain, and they will be anxious to know when that operation will take place. They'll also be anxious to know what resources are being made available in order that the time waiting for an operation is expedited. What I can say is that the number of whole-time trauma and orthopaedic surgery consultants at BCU increased from 23 in 2009 to 29.2 in 2017. That's reflected in an increase across the whole of Wales. At the end of August this year, there was an 11 per cent reduction in the number of people waiting over 36 weeks for orthopaedic treatment in the BCU area, and that is reflected across the whole of Wales. So, additional resources have been made available to appoint more consultants and surgeons, and we are seeing that reflected in the reduction in the number of people waiting. And as far as Mr LB is concerned, I can give him the assurance that we will continue to look at how we can provide more resources and I hope that he gets his operation soon.
Welsh: Mae'n anodd iawn, wrth gwrs, gwneud sylwadau ar unigolyn. Nid oes gen i unrhyw amheuaeth bod rhywun mewn poen pan fydd yn aros am lawdriniaeth, ac y bydd yn awyddus i wybod pryd y bydd y llawdriniaeth honno'n cael ei chyflawni. Bydd hefyd yn awyddus i wybod pa adnoddau sy'n cael eu rhoi ar gael fel bod yr amser aros am lawdriniaeth yn cael ei leihau. Yr hyn y gallaf ei ddweud yw bod nifer y meddygon ymgynghorol llawdriniaeth trawma ac orthopedig amser llawn yn PBC wedi cynyddu o 23 yn 2009 i 29.2 yn 2017. Adlewyrchir hynny mewn cynnydd ar draws Cymru gyfan. Ddiwedd mis Awst eleni, cafwyd gostyngiad o 11 y cant i nifer y bobl sy'n aros dros 36 wythnos am driniaeth orthopedig yn ardal PBC, ac adlewyrchir hynny ar draws Cymru gyfan. Felly, mae adnoddau ychwanegol wedi cael eu rhoi ar gael i benodi mwy o feddygon ymgynghorol a llawfeddygon, ac rydym ni'n gweld hynny'n cael ei adlewyrchu yn y gostyngiad i nifer y bobl sy'n aros. A chyn belled ag y mae Mr LB yn y cwestiwn, gallaf roi'r sicrwydd iddo y byddwn yn parhau i ystyried sut y gallwn ddarparu mwy o adnoddau, a gobeithiaf y bydd yn cael ei lawdriniaeth yn fuan.
English: First Minister, we often hear in the winter period of orthopaedic operations and other planned surgery being cancelled because of winter pressures. How confident are you that the arrangements that have been put in place by the local health boards and by the Cabinet Secretary for health for this winter will avoid those levels of cancellation that we have seen in the past?
Welsh: Prif Weinidog, rydym ni'n aml yn clywed yn ystod cyfnod y gaeaf am lawdriniaethau orthopedig a llawdriniaethau eraill a drefnwyd yn cael eu canslo oherwydd pwysau'r gaeaf. Pa mor ffyddiog ydych chi y bydd y trefniadau a roddwyd ar waith gan y byrddau iechyd lleol a chan Ysgrifennydd y Cabinet dros iechyd ar gyfer y gaeaf hwn yn osgoi'r lefelau hynny o ganslo yr ydym ni wedi eu gweld yn y gorffennol?
English: Well, there's always a level of cancellation that takes place beforehand in order to create the spare capacity for the winter period, given the winter pressures that we've seen over the last few years, although I would argue that certainly last year and the year before, those pressures were dealt with even though they were substantial and took up a lot of staff resources and time. Of course, health boards have to have in place their winter plans, which over the past few years have proven to be durable and I've no reason to suspect that that won't be the case this year.
Welsh: Wel, ceir lefel o ganslo sy'n digwydd bob amser ymlaen llaw er mwyn creu'r capasiti dros ben ar gyfer cyfnod y gaeaf, o ystyried y pwysau yn ystod y gaeaf yr ydym ni wedi ei weld dros y blynyddoedd diwethaf, er y byddwn yn dadlau yn sicr y llynedd a'r flwyddyn cynt, yr ymdriniwyd â'r pwysau hynny er eu bod yn sylweddol ac wedi cymryd llawer o adnoddau ac amser staff. Wrth gwrs, mae'n rhaid bod gan fyrddau iechyd eu cynlluniau ar gyfer y gaeaf ar waith, sydd wedi bod yn gadarn dros yr ychydig flynyddoedd diwethaf ac nid oes gen i unrhyw reswm i amau na fydd hynny'n wir eleni.
English: Yes. I've just realised I'm not wearing one, so I apologise for that first of all. To promote the UN's International Day for the Elimination of Violence against Women and White Ribbon Day, we are holding a Facebook live webinar, Ending VAWDASV in Wales; funding four community communication activities; and encouraging more of our male staff to become White Ribbon ambassadors.
Welsh: Ie. Rwyf i newydd sylweddoli nad wyf i'n gwisgo un, felly ymddiheuraf am hynny yn gyntaf oll. I hyrwyddo Diwrnod Rhyngwladol Diddymu Trais yn erbyn Menywod y Cenhedloedd Unedig a Diwrnod y Rhuban Gwyn, rydym ni'n cynnal gweminar fyw ar Facebook, Rhoi Terfyn ar Drais yn erbyn Menywod, Cam-drin Domestig a Thrais Rhywiol yng Nghymru; yn ariannu pedwar o weithgareddau cyfathrebu cymunedol; ac yn annog mwy o'n staff gwrywaidd i ddod yn llysgenhadon y Rhuban Gwyn.